标题：和子瞻凤翔八观八首
诗词原文
其一  石鼓
岐山之阳石为鼓，叩之不鸣悬无虞。
以为无用百无直，以为有用万物祖。
置身无用有用间，自托周宣谁敢侮。
宣王没後坟垅平，秦野苍茫不知处。
周人旧物惟存山，文武遗民尽囚虏。
鼎锺无在铸戈戟，宫殿已倒生禾黍。
厉宣子孙窜四方，昭穆错乱不存谱。
时有过客悲先王，绸缪牖户彻桑土。
思宣不见幸鼓存，由鼓求宣近为愈。
彼皆有用世所好，天地能生不能主。
君看项籍猛如狼，身死未冷割为脯。
马童杨喜岂不仁，待汝封侯非怨汝。
何况外物固已轻，毛擒翡翠尾执麈。
惟有苍石於此时，独以无用不见数。
形骸偃蹇任苔藓，文字皴剥困风雨。
遭乱既以无用全，有用还为太平取。
古人不见见遗物，如见方召与申甫。
文非科斗可穷诘，简编不载无训诂。
字形漫汗随石缺，苍蛇生角龙折股。
亦如老人遭暴横，颐下髭秃口齿龉。
形虽不具意可知，有云杨柳贯鲂鱮。
鲂鱮岂厌居溪谷，自投网罟入君俎。
柳条柔弱长百尺，挽之不断细如缕。
以柳贯鱼鱼不伤，贯不伤鱼鱼乐死。
登之庙中鬼神格，锡女丰年多黍稌。
宣王用兵征四国，北摧犬戎南服楚。
将帅用命士卒欢，死生不顾阚虓虎。
问之何术能使然，抚之如子敬如父。
弱柳贯鱼鱼弗违，仁人在上民不怒。
请看石鼓非徒然，长笑太山刻秦语。
其二  诅楚文
诅楚楚如桀，诅秦秦则纣。
桀罪使信然，纣语安足受。
牲肥酒醪洁，夸诞鬼不佑。
鬼非东诸侯，岂信辩士口。
碑埋祈年下，意绕章华走。
得楚不付孙，但为刘季取。
吾闻秦穆公，与晋实甥舅。
盟郑绝晋欢，结楚将自救。
使秦诅楚人，晋亦议其後。
诸侯迭相诅，祸福果谁有。
世人不知道，好古无可否。
何当投泾流，浑浊盖鄙丑。
其三 王维吴道子画
吾观天地间，万事同一理。
扁也工斫轮，乃知读文字。
我非画中师，偶亦识画旨。
勇怯不必同，要以各善耳。
壮马脱衔放平陆，步骤风雨百夫靡。
美人婉娩守闲独，不出庭户修容止。
女能嫣然笑倾国，马能一蹴致千里。
优柔自好勇自强，各自胜绝无彼此。
谁言王摩诘，乃过吴道子。
试谓道子来，置女所挟从软美。
道子掉头不肯应，刚杰我已足自恃。
雄奔不失驰，精妙实无比。
老僧寂灭生虑微，侍女闲洁非复婢。
丁宁勿相违，幸使二子齿。
二子遗迹今岂多，岐阳可贵能独备。
但使古壁常坚完，尘土虽积光艳长不毁。
其四 杨惠之塑维摩像
金粟如来瘦如腊，坐上文殊秋月圆。
法门论极两相可，言语不复相通传。
至人养心遗四体，瘦不为病肥非妍。
谁人好道塑遗像，鲐皮束骨筋扶咽。
兀然隐几心已灭，形如病鹤竦两肩。
骨节支离体疏缓，两目视物犹炯然。
长嗟灵运不知道，强翦美须插两颧。
彼人视身若枯木，割去右臂非所患。
何况塑画已身外，岂必夺尔庸自全。
真人遗意世莫识，时有游僧施钵钱。
其五 东湖
不到东湖上，但闻东湖吟。
诗词已清绝，佳境亦可寻。
蜿蜒苍石螭，蟠拏据湖心。
倒腹吐流水，奔注为重深。
清风荡微波，渺渺平无音。
有鳖行在沙，有鱼跃在浔。
鳖圆如新荷，鱼细如蠹蟫。
梧桐生两涯，萧萧自成林。
孙枝复生孙，已中瑟与琴。
秋虫噪蜩虬，春鸟鸣鴃鵀。
有客来无时，濯足荫清阴。
自忘府中官，取酒石上斟。
醉倒卧石上，野虫上其襟。
醒来不知莫，湖月翻黄金。
油然上马去，纵意不自箴。
作诗招路人，行乐宜及今。
人生不满百，一瞬何所任。
路人掉头笑，去马何駸駸。
子有不肖弟，有冠未尝簪。
愿身化为线，使子为之针。
子欲烹鲤鱼，为子溉釜鬵。
子欲枕山石，为子求布衾。
异乡虽云乐，不如反故岑。
瘦田可凿耕，桑柘可织紝。
东有轩辕泉，隐隐如牛涔。
西有管辂宅，尚存青石碪。
彭女留膝踝，礼拜意已钦。
慈母抱众子，乱石寒萧森。
朝往莫可还，此岂不足临。
慎勿语他人，此意子独谌。
其六 真兴寺阁
秦川不为广，南山不为高。
嵯峨真兴阁，杰立陵风飙。
危槛俯翔鸟，跳檐落飞猱。
上有傲世人，身衣白鹤毛。
下视市井喧，奔走何嗷嗷。
萧然倚楹啸，遗响入云霄。
清风吹其裾，冉冉不可操。
不知何所为，岂即非卢敖。
游目万里间，远山如伏羔。
遗语谢世俗，钓鱼当钓鳖。
其七 李氏园
有客骑白驹，扬鞭入青草。
悠悠无远近，但择林亭好。
萧条北城下，园号李家媪。
系马古车门，随意无洒扫。
鸣禽惊上屋，飞蝶纷入抱。
竹林净如灌，流水清可澡。
闲花不着行，香梨独依岛。
松枝贯今昔，林影变昏早。
草木皆苍颜，亭宇已新造。
临风置酒樽，庭下取栗枣。
今人强欢笑，古人已枯槁。
欲求百年事，不见白须老。
秦中古云乐，文武在丰镐。
置囿通樵苏，养兽让麀{上鹿下夭}。
池鱼跃金碧，白鸟飞紵缟。
牛羊感仁恕，行苇亦自保。
当年歌灵台，後世咏鱼藻。
古诗宛犹在，遗处不可考。
悲哉李氏末，王霸出奴皂。
城中开芳园，城外罗战堡。
击鼓鸣巨钟，百姓皆懊恼。
及夫圣人出，战国卷秋潦。
园田赋贫民，耕破园前道。
高原种菽粟，陂泽满粳稻。
春耕杂壶浆，秋赋输秸藁。
当年王家孙，自庇无尺橑。
空余百岁木，妄为夭巫祷。
游人足讥骂，百世遭舌讨。
老翁不愿见，垂涕祝襁褓。
持用戒满盈，饮酒无醉倒。
其八 秦穆公墓
泉上秦伯坟，下埋三良士。
三良百夫特，岂为无益死。
当年不幸见迫胁，诗人尚记临穴惴。
岂如田横海中客，中原皆汉无报所。
秦国吞西周，康公穆公子。
尽力事康公，穆公不为负。
岂必杀身从之游，夫子乃以侯嬴所为疑三子。
王泽既未竭，君子不为诡。
三良狥秦穆，要自不得已。
作者简介
苏辙（1039-1112） 字子由，汉族，眉州眉山（今属四川）人。嘉佑二年（1057）与其兄苏轼同登进士科。神宗朝，为制置三司条例司属官。因反对王安石变法，出为河南推官。哲宗时，召为秘书省校书郎。元佑元年为右司谏，历官御史中丞、尚书右丞、门下侍郎因事忤哲宗及元丰诸臣，出知汝州、再谪雷州安置，移循州。徽宗立，徙永州、岳州复太中大夫，又降居许州，致仕。自号颍滨遗老。卒，谥文定。唐宋八大家之一，与父洵、兄轼齐名，合称三苏。  苏辙
手足情深
苏辙说苏轼：“抚我则兄，诲我则师。”  
苏轼说苏辙：“岂独为吾弟，要是贤友生。”  
“轼”意指车上的扶手，“辙”意为车碾过的痕迹。想当初苏洵为两个儿子起名字的时候，没想到两个儿子日后无论在家庭、仕途，还是在文学上都如此相得益彰。 
苏辙，字子由，苏轼之弟，唐宋八大家之一。苏家兄弟情谊之深厚让人罕见。他们是兄弟、是师生、是诗词唱和的良友、是政治上荣辱与共的伙伴、是精神上相互勉励安慰的知己。翻看一下两人的诗集，很大一部分是两人的互答诗，苏轼几乎每到一个任所就给子由寄信赠诗，晚年被贬谪时更甚。 
嘉佑二年（1057年）苏轼与苏辙同科进士一起步入仕途，两人政治思想大致相同，在变法争斗中共同进退，晚年同样被贬到南方的蛮荒地带。苏辙性格沉稳不外露，人情世故高苏轼一筹，常常给予兄长忠告。所以他的仕途较为平坦些。嘉佑六年（1061年）苏轼任凤翔府判官，弟辙送至郑州。这是兄弟间第一次分手。苏轼登高眺望子由的乌帽随山坡的起伏而忽隐忽现的影象，顿生出悲悯和忧伤。苏轼杭州三年任期届满时，他请调至密州，因为当时苏辙正任职济南，两地都在山东，相距不远。在熙宁九月（1076年）的中秋夜由于怀念子由而写出“但愿人长久，千里共婵娟”的愿望。乌台诗案时，苏辙欲学汉代提萦救父典故，愿免一身官职为兄赎罪，最后被贬监筠州盐酒税务。苏轼出狱后，苏辙前去接狱，特捂其口，以示三缄其口。元佑年间苏辙升尚书右丞，苏轼遭人排挤，乞求外任，苏辙连上四札，也乞外任。
唐代韦应物有“宁知风雪夜，复此对床眠。”的诗句，子瞻读后感触很深，与子由约定“夜雨对床”，后来两人在互答诗中不断提起，如苏轼曾说：“君知此意不可忘，慎勿苦爱高官职。”，在绝命诗两首寄子由时说：“是处青山可埋骨，他时夜雨独伤神。与君世世为兄弟，更结来世未了因。” 但这种心愿一直未能实现。苏辙曾说：“昔余少年，从子瞻游，有山可登，有水可浮，子瞻未始不蹇裳先之。”，幼时“游戏图书，寤寐其中，早余二人，要始是终。”，“平足之爱，平生一人。”“自信老兄怜弱弟，岂关天下无良朋。”。在《东坡墓志铭》上说：“扶我则兄，诲我则师。”。苏轼在写给他好友李常的一首诗中说：“嗟余寡兄弟，四海一子由。”“吾少知子由，天资和且清。岂是吾兄弟，更是贤友生。”。还常常说他实不如子由，“至今天下士，去莫如子猛”。 
另外据宋人笔记记载“东坡病殁于晋陵，伯达、叔仲归许昌。生事萧然。公笃爱天伦。曩岁别业在浚都，鬻之九千数百钱，悉以助焉。嘱以轻用，时公方降三官，谪籍夺俸。东坡殁后，二苏两房大小近百余口聚居。” 
《巨人何以成为巨人》中说：越是精神强大的人，越是需要拥有最丰富的精神资源。一个巨人不但需要通过研究典籍占有历代前贤的精神财富，不但需要通过研究人性和社会来把握人性需要和历史的走向，他还同时需要周围那些有血有肉人的理解、支持、温暖、尊敬、鼓励，他需要从这样的心灵交流中得到勇气和力量。如果没有这些条件，再伟大的人也会枯竭夭亡而无从其伟大了。
正因为有苏子由、有欧阳修、有张方平、有范缜、有苏过、有苏门四学士、有陈糙、有佛印、有参寥、有朝云、有…，他这个巨人才不会孤独飘渺，他的人格才那么仰之弥高，钻之弥坚。他们也成就了东坡的一些人格魅力，成就了一些光辉的诗篇。